NaiveNeuron/SloPal huggingface dataset:
Danko, Andrej, predseda NR SR (2019-04-03):
Ďakujem, pani poslankyňa. Dávam slovo spravodajkyni, ktorú určil navrhnutý gestorský výbor pre sociálne veci, poslankyni Petre Krištúfkovej. Nech sa páči, pani poslankyňa.
Žitňanská, Lucia, poslankyňa NR SR (2013-09-04):
Ďakujem veľmi pekne. Pán poslanec, povedali ste, že rómska problematika je problematika, ktorá sa týka nás všetkých. Súhlasím. Povedali ste, že je to komplexný problém, ktorý treba komplexne riešiť. Tiež súhlasím. Povedali ste, že vláda teraz po roku a pol, ja hovorím konečne, prichádza s prvými opatreniami, kde ste veľmi úprimne povedali, že asi s najtvrdšími, a ja dodávam, a zároveň tými, ktoré verejnosť celkom dobre prijíma. Pán poslanec, vy ste poslanec nevládnej strany a zároveň splnomocnenec vlády jednej strany. Neviem, ako čo ste teraz vystúpili? Znelo to viac ako reč splnomocnenca vlády, menej ako reč poslanca. A ja mám na vás otázku, lebo dnes, keď na tejto schôdzi začíname konečne prerokovávať vládne návrhy, ktoré sa týkajú rómskej témy, je to presne na tej schôdzi, kde strana SMER zamietla diskusiu o správe ombudsmanky, ktorá hovorila o vážnych veciach, ktoré sa týkali zásahov polície v Moldave, ako aj dávania rómskych detí do špeciálnych tried. Ja sa vás chcem spýtať, ako sa cítite ako vládny splnomocnenec vlády jednej strany pod ministrom vnútra Kaliňákom, keď táto jedna strana odmieta vôbec diskutovať na túto tému? Tému, ktorá nie je tak jednoznačne verejnosťou prijímaná ako možno tieto najtvrdšie zákony, ktoré vláda predkladá. Ďakujem pekne.
P. Paška, predseda NR SR: (2007-01-30):
Otváram rozpravu. Nemám písomnú prihlášku. Pýtam sa, či sa chce niekto prihlásiť ústne. Nie. Končím možnosť sa prihlásiť. Uzatváram rozpravu a pýtam sa, či chce ešte navrhovateľ alebo spravodajca sa vyjadriť. Ak nie, prerušujem rokovanie o tomto bode. A budeme v prvom čítaní pokračovať prerokúvaním vládneho návrhu zákona, ktorým sa mení a dopĺňa zákon č. 395/2002 Z. z. o archívoch a registratúrach a o doplnení niektorých zákonov v znení zákona č. 515/2003 Z. z. , je to tlač 178. Pridelené na prerokovanie vo výboroch je tlač 181. Pán podpredseda vlády, nech sa páči, máte slovo.
Hrnčiar, Andrej, podpredseda NR SR (2016-09-13):
Pani poslankyňa Vaľová. Pán poslanec Dostál.
Danko, Andrej, podpredseda NR SR (2023-12-06):
Ďakujem, pán poslanec. Na vystúpenie pána poslanca žiadna faktická. Pán poslanec Dostál, nech sa páči.
Laššáková, Jana, podpredsedníčka NR SR (2014-03-18):
Pán poslanec Novotný.
Zelník, Štefan, poslanec NR SR (2010-07-08):
Sľubujem. (Potlesk.)
Glváč, Martin, podpredseda NR SR (2018-06-20):
Pán poslanec Kresák.
Baláž, Vladimír, poslanec NR SR (2019-10-25):
Ďakujem pekne. Pani kolegyňa, no ja celkom naozaj neviem, či vaše vystúpenie je na niečo dobré pre tú vec, alebo nie je teda, a hlavne preto, keď bolo také plamenné. Skôr si myslím teda, že nie. Niektoré veci aj voči predsedovi tohto parlamentu ste si hádam mohli odpustiť, veď to chcete tu vystúpiť ako odborný človek, ktorý je za niečo zanietený alebo čo to je, ale to troška tej, tej dignity, tej, tej slušnosti alebo tej úcty k niečomu, to predsa tu musí byť. To predsa nie je normálne. No ma mrazí z toho všetkého. A potom štýl vášho vystúpenia. Vy hovoríte ako Napoleon. Ako keby za vami bola národná garda a ešte tristotisícové vojsko. Ste sama. Ja to nedovolím, ja to schválim. Troška pokory, úcty, aj do budúcna vám to naozaj prajem, pretože ste veľmi pracovitá, chcete niektoré veci dotiahnuť ďalej. Ale, ale toto vystúpenie, žiaľ, ja hodnotím ako slabé. Ďakujem.
Paška, Pavol, predseda NR SR (2014-10-21):
(Hlasovanie.) 139 prítomných, 97 bolo za, 41 sa zdržalo, 1 nehlasoval. Body sme schválili.
Paška, Pavol, predseda NR SR (2012-09-18):
Hlasujeme. Odporúčanie gestorského výboru je schváliť návrh zákona ako celok. (Hlasovanie.) 148 prítomných, 109 bolo za, 38 sa zdržalo, 1 nehlasoval. Schválili sme novelu zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti. Pán poslanec Kolesík uvedie hlasovanie v druhom čítaní o vládnom návrhu zákona, ktorým sa mení a dopĺňa zákon č. 607/2003 Z. z. o Štátnom fonde rozvoja bývania v znení neskorších predpisov . Je to tlač 140.
Kollár, Boris, predseda NR SR (2022-02-03):
S ďalšou faktickou poznámkou vystúpi pán poslanec Jarjabek.
Kollár, Boris, predseda NR SR (2022-09-21):
Prosím, prezentujme sa a hlasujeme. Výbory. (Hlasovanie.) Prítomných 143, za 136, nehlasovali 7. Konštatujem, že sme tento návrh schválili. Budeme pokračovať hlasovaním v prvom čítaní ...
Baránik, Alojz, poslanec NR SR (2022-06-28):
Ďakujem pekne. Aby bolo jasné, ja tento zákon podporujem, o to nič, veď to je oblasť, ktorou som sa zaoberal, ja viem, že čo to je rozdrobené z pozemkov a viem, že čo to spôsobuje. Tiež by som si dovolil korigovať to, čo tu bolo povedané už aj predtým, ale aj teraz. Toto nie je problém ani Márie Terézie, ani problém revolučný. Toto je problém uhorského práva, samozrejme, ktoré narodilo od občianskeho zákonníka rakúskeho, neuznáva to, že pôda nad určitú výmeru alebo pod určitú výmeru sa nesmie deliť a že musí z dedičov vždycky najstarší syn, v danom prípade teda najstarší potomok, získať vlastníctvo zdedenej pôdy a musí svojich súrodencov alebo prípadne iných dedičov vyplatiť. Čiže ja tento zákon podporujem, o to nič, ale si myslím, že tu máme zásadný problém, ktorý musíme vyriešiť, a to v bode 8. Verím, že ho vyriešime tak, že nebude to, že bude tento zákon odhlasovaný, tým nejako dotknuté. Takže tak.
Martvoň, Anton, poslanec NR SR (2013-06-19):
Ďakujem pekne. Pán poslanec Chren, budem sa snažiť reagovať na niektoré vaše pripomienky, poznámky, s ktorými nesúhlasíme. Konkrétne to, čo vyčítate pánovi ministrovi, že táto reforma trvá vyše roka. No, myslím si práve, že za ten vyše alebo teda niečo cez rok práve toho stihol až veľa. Keď poukážem na to, čo sa dialo pri Nižňanského reforme, kde koncepciu miestnej štátnej správy schválila vláda Mikuláša Dzurindu v roku 2000 a VÚC-ky boli, až vznikli v roku 2002 a obvodné úrady vznikli až v 2004, myslím si, že kebyže pán minister postupuje časovo tak ako pán Nižňanský, tak ešte stále má toho času dosť. Čiže to je prvý príklad. Čo sa týka vášho argumentu, že nevenuje sa najfrekventovanejším orgánom a teda miestnym orgánom štátnej správy, no ja si dovolím s vami nesúhlasiť. Je to skôr uhol pohľadu, lebo pre mňa najfrekventovanejšie sú práve finančné úrady, finančná správa, ktorú ste vy zlúčili, čo bolo vtedy, za vašej vlády, teda dá sa povedať, dobrá vec. Taktiež sociálne a zdravotné poisťovne, čo sú ale už nie miestne orgány štátnej správy, ale sú to, dá sa povedať, pobočky alebo teda verejnoprávne inštitúcie. Čiže je to uhol pohľadu a podľa môjho názoru je množstvo ľudí, ktorí vôbec nechodia na úrady práce, lebo nemajú dôvod. Chodia skôr častejšie na správy katastra alebo v kuse navštevujú živnostenské úrady. Čiže tá otázka frekventovanosti úradov je iba otázka uhla, uhla pohľadu. Čo sa týka vašej kritiky, že prečo stále sa drží ministerstvo koncepcie a okresov z roku 1996, no, znova si dovolím nesúhlasiť, lebo Slovenská republika a jej územie má dlhodobú tradíciu okresov. Dovolím si upozorniť, okresy na území Slovenskej republiky, teda Slovenska, na území Slovenska vznikli v roku 1923, kedy fungovali popri veľžupách. V rokoch 1928 až 1938 a v rokoch 1945 až 1948 okresy fungovali popri krajinskom zriadení. Rok... (Prerušenie vystúpenia časomerom.)
Bugár, Béla, podpredseda NR SR (2019-01-31):
(Zaznievanie gongu.) Takže, vážené kolegyne, vážení kolegovia, pristúpime k hlasovaniu o prerokovaných veciach. Takže žiadam vás, aby ste sa vrátili do rokovacieho priestoru a aby ste sa pripravili na hlasovanie. Budeme pokračovať hlasovaním o návrhu poslancov Hrnka, Smolíkovej, Kmeca, Bernaťáka a Soboňu na vydanie zákona, ktorým sa dopĺňa zákon č. 171/1993 Z. z. o Policajnom zbore (tlač 1222). Teraz sme v druhom čítaní odhlasovali jeden pozmeňujúci návrh z informácie výborov a potom sme hlasovali o tom, že Národná rada pristúpi ihneď k tretiemu čítaniu, to schválené nebolo. Takže teraz prosím pána poslanca Šucu, aby ako spravodajca sa ujal slova. Predtým otváram, samozrejme, sme v treťom čítaní , otváram možnosť sa prihlásiť do tretieho čítania. Nikto. Vyhlasujem rozpravu v rámci tretieho čítania za skončenú. Pán poslanec, nech sa páči, máte slovo. (Pokračovanie v hlasovaní o návrhu poslancov Národnej rady Slovenskej republiky Antona Hrnka, Evy Smolíkovej, Stanislava Kmeca, Tibora Bernaťáka a Juraja Soboňu na vydanie zákona, ktorým sa dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa menia a dopĺňajú niektoré zákony , tlač 1222.)
Suja, Miroslav, poslanec NR SR (2022-12-05):
Ďakujem za slovo, pán predsedajúci. Poslanci hnutia REPUBLIKA Miroslav Suja, Milan Mazurek a Ondrej Ďurica predkladajú do Národnej rady Slovenskej republiky návrh ústavného zákona, ktorým sa mení a dopĺňa ústavný zákon Národnej rady Slovenskej republiky č. 460/1992 Zb. Ústava Slovenskej republiky v znení neskorších predpisov. Cieľom predloženej novely zákona je zabrániť možnosti vymenovať za člena vlády osobu, ktorá nie je na výkon tejto funkcie duševne spôsobilá a predísť tým všetkým problémom, ako máme v súčasnej dobre. Viacej k zákonu poviem v rozprave, do ktorej sa hlásim ako prvý. Ďakujem.
Hrnčiar, Andrej, podpredseda NR SR (2018-06-20):
Vyhlasujem všeobecnú rozpravu za skončenú. Chce zaujať niekto stanovisko? Nie je tomu tak. Prerušujem rokovanie o tomto bode programu. Nasledujúcim bodom programu je prvé čítaní o návrhu poslanca Národnej rady Slovenskej republiky Ota Žarnaya na vydanie zákona, ktorým sa dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov . Návrh zákona má parlamentnú tlač 1008, návrh na jeho pridelenie na prerokovanie výborom je v rozhodnutí č. 1057. Dávam slovo poslancovi Otovi Žarnayovi, aby návrh zákona uviedol.
Kaliňák, Robert, podpredseda vlády a minister vnútra SR (2015-03-19):
Vážený pán predseda, vážené dámy poslankyne, páni poslanci, vážený jeden prítomný poslanec za opozíciu (Reakcia z pléna.), vitaj, že ste teraz prišli, tak už ste traja, tak už vítam troch, celých troch, dovoľte mi, aby som z poverenia predsedu vlády a podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Popri predsedovi vlády, ktorý je na Európskej rade v Bruseli, sú neprítomní podpredseda vlády a minister zahraničných vecí a európskych záležitosti pán Miroslav Lajčák, ktorý je na zahraničnej pracovnej ceste, a takisto pán minister životného prostredia Peter Žiga, na nich obidvoch nie sú žiadne otázky.
M. Hort, podpredseda NR SR: (2009-04-21):
To bolo vystúpenie pána navrhovateľa v rozprave. S faktickými poznámkami sa nehlási nikto. V tejto chvíli uzatváram rozpravu. Predpokladám, pán navrhovateľ, vy už asi nechcete zaujať stanovisko? Pán spravodajca? Chcete. Tak poprosím ešte pána navrhovateľa, keby chvíľu vydržal. Pán spravodajca, máte priestor pred záverečným slovom.
Saková, Denisa, ministerka vnútra SR (2019-05-16):
Ďakujem veľmi pekne za slovo, pán predsedajúci. Vážený pán poslanec, Slovenská republika si uvedomuje riziká vyplývajúce z nelegálnej migrácie, ktorá k nám smeruje cez územie členských štátov Európskej únie, cez krajiny západného Balkánu. V snahe bojovať proti tomuto negatívnemu fenoménu Slovenská republika v ostatných rokoch pravidelne vysielala svojich policajtov z hraničnej a cudzineckej polície na pomoc Srbsku a Macedónsku pri strážení ich štátnych hraníc. Slovenská republika plánuje tento rok vyslať do Macedónska 54 policajtov, do Srbska 54 policajtov, do oboch krajín spolu 60 hliadkovacích vozidiel. Slovensko minulý rok vyslalo do Macedónska 69 policajtov, do Srbska 49 policajtov a 59 hliadkovacích vozidiel. Za posledné štyri roky Slovenská republika vyslala alebo vyšle do Macedónska 358 policajtov, do Srbska 178 policajtov, čo je pre zá..., čo pre západný Balkán len zo strany Slovenska predstavuje pomoc vo fyzickej sile 536 policajtov. Slovenská republika v súčasnosti zároveň posudzuje aj žiadosť Bosny a Hercegoviny o vyslanie našich policajtov na zabezpečenie stráženia a kontroly ich štátnych hraníc pred nelegálnou migráciou, ktorá smeruje cez jej územie cez tzv. západobalkánsku trasu. Pomoc krajinám západného Balkánu je aj spoločnou témou štátov V4, ktoré sa snažia koordinovať svoju pomoc jednotlivým krajinám západného Balkánu. Táto agenda je pravidelnou témou stretnutia ministrov vnútra a riaditeľov hraničných polícií štátov V4 a dokonca táto téma bola aj témou Salzburského fóra, ktoré sa uskutočnilo v novembri minulého roka, kedy slovensko-salzburskému fóru predsedalo a boli prítomné na ňom krajiny západného Balkánu, bola prisľúbená pomoc západobalkánskym krajinám, ale v podobe tej, aby západobalkánske krajiny špecifikovali nielen fyzickú silu, aj technické prostriedky, ktoré na zabezpečenie hranice, ktorá chráni tieto krajiny a spája tieto krajiny so schengenským priestorom, aby sme, aby sme tieto jednotlivý techni..., jednotlivé technické požiadavky vedeli efektívne vyhodnotiť a aj pomôcť poskytnúť finančné prostriedky na ich zakúpenie prípadu na, prípadne na výstavbu alebo dobudovanie infraštruktúry v týchto krajinách. Ďakujem veľmi pekne.
Blanár, Juraj, podpredseda NR SR (2023-03-31):
Pán poslanec Mazurek s faktickou poznámkou.
Pellegrini, Peter, predseda NR SR (2014-12-09):
Ďakujem veľmi pekne, pán spravodajca. Otváram všeobecnú rozpravu. Konštatujem, že som nedostal žiadnu písomnú prihlášku. Pýtam sa, či sa niekto chce prihlásiť do rozpravy ústne. To je prihláška do rozpravy, konštatujem, že sa prihlásili traja páni poslanci. Uzatváram možnosť hlásenia sa do rozpravy. Nech sa páči, prvý vystúpi v rozprave pán poslanec Kuffa. Máte slovo, nech sa páči.
S. Janiš, poslanec: (2006-08-04):
Hlavne k tomu, čo hovorila kolegyňa ohľadom vypustenia toho § 102a. Nelogickým začarovaným kruhom toho minulého zdravotného systému bolo, že občan mal právo na poskytnutie zdravotnej starostlivosti, zdravotnícke zariadenie mu bolo povinné túto poskytnúť a zdravotná poisťovňa nebola povinná za toto zaplatiť. A toto tvorilo ten začarovaný kruh a celý systém sa zadlžoval zhruba o 8-9 mld. korún ročne. Zadlžoval sa tak, že zdravotníctvo si robilo banku zo všetkých dodávateľov tovarov, služieb a prác do zdravotníckeho systému. A jedným z opatrení minulej vlády bolo to, že celý systém zdravotníctva asi vo výške 33 mld. korún oddlžila a zaviedla opatrenia, ktoré nútili k efektivite v systéme zdravotníctva. Vy dnes, keď vypustíte tento paragraf, sa vraciate späť. Spúšťate opäť ten systém, že zdravotníctvo, ale pozor, tak ako ste to tu napísali, len štátne zdravotníctvo sa môže opäť zadlžovať, opäť si môže robiť banku zo všetkých dodávateľov do systému zdravotníctva. Opäť roztáčate začarovaný kruh, netlačíte zdravotnícke zariadenia k efektivite ani k rozpočtovej disciplíne. Úplne férové by bolo, ak tieto peniaze chýbajú v zdravotníctve, čo vy tvrdíte, že chýbajú, dajte zdravotným poisťovniam viac peňazí a vyrovnajte to. Nerobte tento medzikrok, znova to zadlžíte, budú tam úroky, úroky z omeškania, zo všetkého a tak či tak to ten štát znova zaplatí. Zvýšte základné imanie dvoch štátnych zdravotných poisťovní o potrebnú sumu peňazí, aby ste zabezpečili to, čo ste hovorili vo svojom volebnom programe SMER, kde ste sa pýtali, že či je správne a spravodlivé, ak napriek ústavne garantovanému právu na bezplatnú zdravotnú starostlivosť si... (Prerušenie vystúpenia časomierou.)
Laššáková, Jana, podpredsedníčka NR SR (2014-03-19):
Na vystúpenie pána poslanca nie sú faktické poznámky, teraz dávam možnosť prihlásiť sa do rozpravy ústne. Nikto sa nehlási do rozpravy ústne, vyhlasujem rozpravu za skončenú. Pán navrhovateľ, chcete zaujať stanovisko? Áno, nech sa páči, vyjadrite sa k pozmeňujúcemu návrhu pána poslanca.
Figeľ, Ján, podpredseda NR SR (2014-03-26):
Na vystúpenie pána poslanca sú tri faktické poznámky. Nech sa páči, Anton Martvoň.
Laššáková, Jana, podpredsedníčka NR SR (2013-06-04):
Ále. Dobré. Takže poprosím vás, pani poslankyňa, uveďte, pani spravodajkyňa, uveďte hlasovanie.
P. Hrušovský, predseda NR SR: (2004-12-15):
(Hlasovanie.) 110 prítomných, 94 za návrh, 12 proti, 3 sa zdržali, 1 nehlasoval. Návrh sme schválili. Páni poslanci, teraz pristúpime k hlasovaniu o návrhu poslanca Ondriaša na vydanie zákona, ktorým sa mení a dopĺňa Obchodný zákonník (tlač 957). Poprosím pani poslankyňu Laššákovú. (Hlasovanie o návrhu poslanca Národnej rady Slovenskej republiky Karola Ondriaša na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov , tlač 957.)
Danko, Andrej, predseda NR SR (2017-05-09):
Poprosím o kľud v sále. (Ruch v sále.) Panie poslankyne, páni poslanci, pristúpime k prvému bodu programu, ktorým je prvé čítanie o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov . (Ruch v sále.) Ešte raz, poprosím o kľud v sále, páni poslanci. Vládny návrh zákona je uverejnený ako tlač 511. Návrh na jeho pridelenie na prerokovanie výborom je v rozhodnutí č. 532. Prosím ministra práce, sociálnych vecí a rodiny Slovenskej republiky Jána Richtera, aby vládny návrh zákona uviedol.
Bugár, Béla, podpredseda NR SR (2019-06-18):
Ďakujem pekne. Otváram všeobecnú rozpravu a pýtam sa, či sa hlási do rozpravy niekto z prítomných poslankýň a poslancov. Nie. Vyhlasujem rozpravu za skončenú. Ďakujem pekne. A prerušujem rokovanie o tomto bode programu. Budeme pokračovať ďalším bodom, a to je prvé čítanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov (tlač 1513). Odovzdávam znovu slovo ministrovi Kamenickému, nech sa páči. (Rokovanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1513.)
Kuffa, Štefan, poslanec NR SR (2014-05-16):
Ďakujem za slovo. Ja som pozorne počúval tento príspevok a musím byť veľmi otvorený a úprimný: s mnohými vecami som nesúhlasil. Ja som za to, aby štát čo najmenej zasahoval do vlastníckych práv. A keď sme to trošku tak, aj v tej rozprave to bolo spomenuté s predchádzajúcim zákonom, a poľnohospodár musí ísť s cenou na bubon, aby išiel aj lesný hospodár s cenou na bubon, nesúhlasím s tým. Ja nesúhlasím s tým ani pri tom predchádzajúcom zákone. A aj keby sme to zviedli ešte tuná do zákona o lesoch, hlasoval by som proti, aj vystúpil by som proti. S tým hlboko nesúhlasím. Ďalšia vec je odvod z každého kubíka dreva a štát, aby tu to zase reguloval, ani s tým nesúhlasím. Keď sú menší vlastníci, nech sa oni združia, nech si platia jedného lesného hospodára, ale nie tuná, že by štát teraz tuná platil a akosi reguloval ako tieto veci. Ďalšia vec je aj tá výmena a zámena len so súhlasom vlády. No ten život, nestihnem to všetko rozobrať, ale ten život je plný paradoxov a prináša všeličo. Samozrejme, ak sú tie výmeny také špekulatívne, je to zlé. A čo sa týka jazdenia po lese motorkami. Tie motorky treba spresniť. To sú tie terénne motorky, ktoré spôsobuje jednak ten rachot, ale aj eróziu pôdy, aj v lese a podobne. Toto tam naozaj nepatrí. Ale konfiškovať to? Ja sa teraz, pán minister, vás opýtam: čo budete robiť s tými rárohami? Budete jazdiť na švorkolkách? Komu to dáte? To sú rárohy. To je úplne totálny nezmysel a tu by sme sa vracali pred rok ´89 a konfiškovali ako majetky. A navyše to by bola veľká záťaž pre samotný štát, čo s tým robiť. Čo sa týka hospodárenia výberkovým spôsobom, áno, ale len na určitých... (Prerušenie vystúpenia časomerom.)
Sárközy, Irén, poslankyňa NR SR (2018-10-23):
Pán predsedajúci, keďže sme odhlasovali body zo spoločnej správy a hlasovali sme aj o podaných pozmeňujúcich návrhoch, dajte hlasovať o tom, že prerokovaný návrh zákona prerokujeme v treťom čítaní ihneď.
Nicholsonová, Lucia, podpredsedníčka NR SR (2016-04-22):
Ďakujeme pánovi poslancovi Laurenčíkovi. Ďalším prihláseným s faktickou poznámkou je pán poslanec Hrnko. Nech sa páči.
Paška Pavol, predseda NR SR (2012-10-18):
Hlasujeme o bodoch zo spoločnej správy, tak ako ich uviedol spravodajca. Odporúčanie je schváliť ich. (Hlasovanie.) 142 prítomných, 82 za, 8 proti, 50 sa zdržalo, 2 nehlasovali. Tieto body sme schválili.
Pleštinská, Zita, poslankyňa NR SR (2022-04-27):
Pán predseda, budeme hlasovať o bodoch zo spoločnej správy s odporúčaním gestorského výboru schváliť, ktoré však vyňal pán poslanec Karahuta na osobitné hlasovanie, nakoľko predložil komplexnejší pozmeňovací návrh. Preto dajte hlasovať o bode 48 spoločnej správy s odporúčaním gestorského výboru schváliť.
Glváč, Martin, podpredseda NR SR (2017-12-08):
Ďakujem. S faktickými poznámkami nikto, končím možnosť prihlásiť. Pýtam sa, či sa chce niekto do rozpravy prihlásiť do rozpravy ústne. Nie je tomu tak, končím možnosť prihlásiť sa. Vyhlasujem rozpravu za skončenú. Pán navrhovateľ, chcete zaujať stanovisko? Nech sa páči.
Mičovský, Ján, poslanec NR SR (2014-06-11):
Ďakujem. Vážený pán predseda Národnej rady, dajte, prosím pekne, hlasovať o tom, že v zmysle rokovacieho poriadku Národnej rady Slovenskej republiky § 73 ods. 3 písm. c) postúpime tento zákon do druhého čítania.
B. Bugár, podpredseda NR SR: (2004-05-14):
B. Hanzel, poslanec: Ja sa ospravedlňujem, ale asi ste nepočúvali všetko, lebo ja som povedal, že sú v tej pozícii, že ich treba odškodniť, ja som len vyzdvihol viac tú humornú stránku, ale som povedal, že určite mnohí ľudia to psychicky brali veľmi ťažko. Okrem iného som takisto povedal, že ja som bol z politických dôvodov zaradený do pracovno-technického práporu, lenže som to bral trošku ináč, to je všetko. Tak ospravedlňujem sa, keď to vyznelo trošku odľahčene, ale ja som potvrdil všetko, čo pán minister predkladá, a som takisto podporil aj ten návrh, tak teda neviem, či som to nevyjadril dosť jasne. Ďakujem.
Sulík, Richard, predseda NR SR (2011-03-24):
Ďakujem. S faktickými poznámkami sa prihlásili štyria poslanci. Uzatváram možnosť. A slovo má pán poslanec Matovič.
Žiga, Peter, podpredseda NR SR (2024-09-13):
Pani poslankyňa Kleinert.
Figeľ, Ján, podpredseda NR SR (2013-10-22):
Vážené panie poslankyne, páni poslanci, pán minister, otváram piaty rokovací deň 25. schôdze Národnej rady Slovenskej republiky. Na tomto dnešnom rokovacom dni o ospravedlnenie požiadali 4 kolegovia, Mojmír Mamojka, Ľubica Rošková, Peter Šuca a Ivan Varga. Teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov a ktorým sa menia a dopĺňajú niektoré zákony . Tento návrh zákona má tlač č. 662 a spoločná správa výborov je označená ako 662a. Teraz poprosím ministra kultúry Slovenskej republiky Mareka Maďariča, aby vládny návrh zákona odôvodnil. Nech sa páči.
B. Bugár, podpredseda NR SR: (2004-09-07):
(Hlasovanie.) Prítomných 135, za 128, proti 2, hlasovania sa zdržalo 5. Konštatujem, že sme tento návrh uznesenia schválili. Pristúpime k hlasovaniu o vládnom návrhu zákona, ktorým sa mení a dopĺňa zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. , ktorý prerokúvame ako tlač 840. Pán poslanec Jozef Mikuš, nech sa páči, môžete uviesť prvé hlasovanie.
Rajtár, Jozef, poslanec NR SR (2018-09-20):
Vážený pán predsedajúci, prosím vás, aby ste dali hlasovať o tom, že Národná rada sa uzniesla v súlade so zákonom o rokovacom poriadku prerokovať predložený návrh zákona v druhom čítaní.
Pfundtner, Edita, poslankyňa NR SR (2018-06-25):
Ďakujem. Vážený pán predsedajúci, v rozprave vystúpil jeden poslanec. Bol podaný jeden pozmeňujúci a doplňujúci návrh. Pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 až 2 spoločne s odporúčaním gestorského výboru schváliť.
Kéry, Marián, poslanec NR SR (2014-11-10):
Veľmi pekne a pokojne vám chcem povedať, že za CT prístroj nebola vyplatená... (Poslanec Frešo nahnevane pristúpil k rečníkovi so slovami: „Som alebo nie som fašista?!“ ) Nie. Nie ste. Povedal som, že máte metódy blízke Josephovi Goebbelsovi. Demokrat v priamom prenose. Za CT prístroj nebola vyplatená... (Prerušenie vystúpenia predsedajúcou.)
Blanár, Juraj, podpredseda NR SR (2021-09-21):
Pán poslanec Dušan Jarjabek.
Laššáková, Jana, podpredsedníčka NR SR (2014-02-13):
Poprosím vás, máte faktickú. Pán minister, poprosím vás.
Holý, Štefan, dočasne poverený podpredseda vlády SR (2023-03-22):
Vážený predsedajúci, vážené panie poslankyne, vážení páni poslanci, vládny návrh zákona bol vypracovaní s cieľom vytvoriť podmienky transformácie Technického skúšobného ústavu Piešťany, š. p. na Technický skúšobný ústav Piešťany, akciovú spoločnosť. Zakladateľom akciovej spoločnosti bude štát a v jeho mene bude konať Úrad pre normalizáciu, metrológiu a skúšobníctvo Slovenskej republiky. Vládny návrh zákona upravuje podmienky zrušenia štátneho podniku bez likvidácie, jeho zánik a založenie, vznik akciovej spoločnosti a podmienky transformácie štátneho podniku na akciovú spoločnosť. Základné imanie akciovej spoločnosti tvorí hodnota majetku štátu v správe štátneho podniku určenej znaleckým posudkom znížená o hodnotu rezervného fondu. V návrhu zákona sa upravuje prechod vlastníckeho práva, prechod práv a povinností štátneho podniku na akciovú spoločnosť a predmet podnikania akciovej spoločnosti. Vládny návrh zákona ďalej upravuje druh, podobu, formu, počet akcií a výšku rezervného fondu. Vládnym návrhom zákona sa ustanovuje, že na predaj podniku alebo predaj časti podniku a na prevod správy akcií alebo na predaj akcií sa vyžaduje predchádzajúci súhlas vlády Slovenskej republiky. Účinnosť predloženého vládneho návrhu zákona sa navrhuje od 1. júla 2023. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého vládneho návrhu zákona.
R. Raši, minister zdravotníctva SR: (2008-10-30):
Ďakujem pekne.
Jurinová, Erika, podpredsedníčka NR SR (2015-05-12):
Dávam slovo pánovi poslancovi Kaníkovi, ktorý je ako ďalší rečník prihlásený do rozpravy písomne.
Grendel, Gábor, podpredseda NR SR (2020-11-03):
Otváram rozpravu, do ktorej som nedostal žiadnu písomnú prihlášku. Dávam možnosť prihlásiť sa do rozpravy ústne. Nikto. Vyhlasujem všeobecnú rozpravu za skončenú. Chce zaujať stanovisko pán navrhovateľ? Nie. Pán spravodajca, takisto nie. Prerušujem rokovanie o tomto bode programu a vyhlasujem 
2-minútovú prestávku. (Prestávka.) (Po prestávke.)
Bugár, Béla, podpredseda NR SR (2016-03-23):
Pani poslankyňa Remišová.
Gabániová, Darina, poslankyňa NR SR (2010-09-08):
Ďakujem. Pán predseda Národnej rady, pán Sulík, pre vás je postoj k referendu, ktoré ste chystali už v predvolebnom čase, veď ste už oňho opreli vaše predvolebné oblbovanie, teda pre vás je toto referendum také významné, keď už splnilo účel, že vám nestojí za pozornosť jeho realizácia, a preto „prešvihnete“ termín a hodíte ľuďom blbú výhovorku, že ste proste „prešvihli“ termín. Pán predseda parlamentu, mňa nezaujíma ani veľmi neuráža to, že kto tam konkrétne je na tom mieste, kde ste práve vy, mňa uráža to, že dehonestujete post predsedu parlamentu Slovenskej republiky, a tým pádom sa dotýkate a dehonestujete – zamyslite sa nad tým a konečne technicky zvládnite teda, keď ste hovorili, že to sú len technické prkotiny, vám to bude trvať tri mesiace a budete úplne úžasní profesionáli v prejave vo vystupovaní. Tak konečne s tým niečo robte, pretože urážate cítenie občana Slovenskej republiky!
Viskupič, Marián, poslanec NR SR (2022-03-16):
Pán poslanec Kamenický, ďakujem za vaše vystúpenie. Áno, skutočne som sľúbil, že prerokovanie výdavkových limitov bude dostatočné a podrobné za účasti RRZ, za účasti NBS, za účasti, samozrejme, všetkých ďalších ľudí, ktorí o toto majú záujem. Áno, sľúbil som to, samozrejme, aj z úcty k opozícii, ale aj z úcty k dôležitosti samotného zákona, ktorý by si takéto prerokovanie vyžadoval. Musím povedať, že ani ja nie som nijak spokojný s formou prerokovania. Obsah je iná vec, na tom sa rokovalo dlhodobo, ten obsah, verím, že je veľmi dobrý, najlepší, aký sme dokázali, ale tá forma skutočne nie je dobrá. Áno, rezultuje to v to, že sme takto nabili zbrane pánovi poslancovi Kamenickému, sme mu umožnili, aby mohol rozprávať o nedokonalom obsahu namiesto toho, aby tu prebehla odborná, korektná diskusia o obsahu, o tom, na čo môžme byť hrdí, lebo ten obsah je dobrý. Ale našimi chybami, a to musím povedať, že nielen výbor, pretože ja som žiadal MF, aby sa ten dostatočný časový priestor vytvoril, sme umožnili, aby sme rokovali o forme namiesto obsahu. Bohužiaľ, je to tak. Ďakujem.
Šuca, Peter, poslanec NR SR (2024-02-13):
Ďakujem pekne za slovo. Pán predseda, kolegyne, kolegovia, v rozprave vystúpil jeden pán poslanec. Spoločná správa gestorského výboru obsahuje jeden bod, ktorý gestorský výbor odporúča schváliť. Dajte o ňom, prosím, hlasovať.
Doležal, Andrej, minister dopravy a výstavby SR (2022-05-05):
Ďakujem pekne, pán predsedajúci. Vážený pán Kuffa, vážený pán poslanec, dovoľte, aby som odpovedal za pána ministra Vlčana. Lehoty PPA na vyplácanie platieb na projektové opatrenia Programu rozvoja vidieka Slovenskej republiky za roky 2014 až 2022 boli predĺžené z dôvodu, že PPA vykonávala opakované dôsledné kontroly žiadosti o platbu, čím minimalizovala riziko finančnej ujmy pre rozpočet Európskej únie a štátny rozpočet vzhľadom na zistenia z auditov postupov na PPA. PPA už vypláca žiadosti o platby na projektové opatrenie, na projektové opatrenia PRV Slovenskej republiky 2014 až 2022. K dnešnému dňu bolo vyplatených 2,9 mil. eur a celkovo 133 platieb. Do 30. júna 2022 vyplatíme 80 % všetkých žiadostí, čo predstavuje 63 mil. eur a zbytok bude vyplatený v treťom kvartáli. Ide celkovo o 15 mil. eur, ktoré sú podrobené hĺbkovej kontrole z dôvodu podozrenia porušenia zákona o verejnom obstarávaní. Ďakujem za pozornosť, skončil som.
Šeliga, Juraj, podpredseda NR SR (2020-11-12):
Pani poslankyňa Bittó Cigániková.
Ondruš, Branislav, poslanec NR SR (2010-09-09):
Ďakujem pekne, pán predsedajúci. Zareagujem iba na tú jednu časť, ktorá sa zdala byť celkom vecná v prípade vystúpenia pána Matoviča. Pán Matovič, ja si, samozrejme, uvedomujem, a máte presne pravdu, že to, čo nás to stojí, je to, že pracovníci úradov práce musia ovládať tie nástroje. A podľa mňa je to presne tak v poriadku. Ja sa domnievam, že pracovníci úradov práce sú presne na to, aby ovládali nástroje, ktoré zákon umožňuje. A nikdy by som nešiel a nežiadal, aby na úradoch práce pracovali ľudia, ktorí neovládajú legislatívu, ktorou sa majú riadiť, a ktorí neovládajú nástroje, ktorými sa môžu zúčastňovať alebo ktorými môžu pomáhať riešiť sociálne problémy konkrétnych ľudí a riešiť konkrétne problémy, napr. pokiaľ ide o zamestnanosť v danom regióne. Takže, áno, máte pravdu. Ja si myslím, že je to správne. A som presvedčený o tom, že daným pracovníkom aj na základe teda rozhovorov s nimi a skúseností, ktoré mám, je rozhodne oveľa príjemnejšie, ak dokážu riešiť konkrétnu sociálnu situáciu daného občana vďaka tomu, že zákon pozná taký prípad a má nástroj na taký prípad, ako keď danému občanovi musia povedať, že viete čo, neviem vám pomôcť, pretože my nemáme žiadne také zákonné ustanovenie, ktoré by sa dalo aplikovať na tento váš konkrétny prípad. Preto hovorím o tom, že keď máme tých nástrojov čo najviac, tak umožňujeme naozaj individuálny prístup. Aj keby to mal byť nástroj, ktorý sa použije len zopárkrát, umožňujeme absolútne individuálny prístup ku každému konkrétnemu prípadu. A vlastne tá paušalizácia, ktorá sa teraz aj podľa avíza pána ministra bude diať, je podľa môjho názoru práve v protichode k takémuto prístupu, ktorým by sa sociálna práca mala vyznačovať. Ďakujem pekne.
Horecký, Ján, poslanec NR SR (2023-12-14):
Ďakujem. Pán kolega Dvořák, ďakujem za detailné vysvetlenie a genézu fungovania či nefungovania Úradu pre dohľad nad zdravotnou starostlivosťou v minulosti, keď bolo z peňazí zdravotného poistenia vytunelovaných 400 mil. eur pre spoločnosť Penta. Naozaj sa chceme vrátiť s úradom do stavu, kedy sa takéto veci diali? Prečo musíme dnes v noci rokovať a meniť úrad, ktorý funguje lepšie než v minulosti? Prečo sa máme rokovaniami do 24.00 hod. venovať zlepencu legislatívnych opatrení, ktoré siahajú na piliere nezávislých kľúčových úradov, menia kompetencie niektorých ústredných štátnych orgánov, čo, samozrejme, vyžaduje pokoj, priestor, riadne rokovanie, medzirezortné pripomienkovacie konanie, riadny legislatívny proces? Pýtam sa vás, kolegovia z koalície, kam sa ponáhľate a prečo, z akých dôvodov. Určite nie z dôvodov uvedených v § 89 zákona o rokovacom poriadku Národnej rady. Oveľa radšej by sme všetci, čo sme tu prítomní a cítime spoluzodpovednosť za vývoj v tejto krajine, rokovali o kľúčovom zákone roka, o rozpočte, aby sme mohli fungovať v tejto na Slovensku aj od roku 2024 čo najlepšie. Chcel by som vám povedať, že Vianoce a Nový rok nie sú žiaden armagedon. Tam nekončí svet, nemusíme sa ponáhľať, nie sme vo vojnovom stave, aby sme prerokovávali takéto vážne zákony v takomto šprinte valca, ktorý nám tu predvádzate. Je mi to úprimne ľúto. Ďakujem. (Potlesk.)
Mesterová, Zuzana, poslankyňa NR SR (2023-11-23):
42. Ďakujem za slovo, pán predsedajúci. Pán minister, zacitujem vám z odôvodnenia posledného uznesenia, ktorým súd návrh na vydanie neodkladného opatrenia zamietol: „Súd konštatuje, že nie je možné povedať, ktorý zákon, či zákon o ochrane oznamovateľov, alebo zákon o príslušníkoch Policajného zboru, je lex specialis, a teda ktorý má väčšiu právnu silu a je to otázka výkladu, ktorý záujem je dôležitejší, či ochrana oznamovateľa, alebo štátu. Bez sporu sú obidva záujmy veľmi významné a legitímne.“ Ešte aj z odôvodnenia uznesenia, ktorým súd návrh zamietol na vydanie neodkladného opatrenia, vyplýva, že ste pri posudzovaní tejto veci a rozhodnutí pochybil, pretože ste sa nezaoberal, v ktorom záujme môže nastať škoda. Zaoberal ste sa len záujmom štátu, nezohľadňoval ste druhú stranu a konal ste svojvoľne bez toho, aby ste rešpektoval zákon. Zatiaľ z každého odôvodnenia všetkých vydaných uznesení, či sú v prospech vyšetrovateľov, alebo návrh zamietajú, vyplýva, že tak či tak ste vo veci pochybil. Ďakujem. (Potlesk.)
Jozef Mikuš, poslanec: (2003-10-28):
Z. Martináková, podpredsedníčka NR SR: Prosím, prezentujme sa a hlasujme o návrhu, aby bol návrh vrátený na dopracovanie. (Hlasovanie.) Prítomných 132 poslancov, za návrh hlasovalo 57, proti 70, zdržali sa 5 poslanci. Návrh sme neschválili. Pokračujte, prosím, pán poslanec.
Galek, Karol, poslanec NR SR (2019-09-19):
Naozaj iba kratučko, ešte raz by som chcel poprosiť o podporu tohto zákona, pod ktorý by som sa sám veľmi rád podpísal, ale potom by to nemal kto spravodajcovať. Na druhej strane by som ešte možnože vyzdvihol taký ten ekologický a sociálny aspekt samotného tohto návrhu zákona. Tak ako môj kolega Miro Ivan predtým spomenul, ku koncu roka potom už dochádza k tomu, že mnohí si nakupujú iba tie mesačné diaľničné nálepky, ale mnohí si ich ani nekúpia a radšej chodia po tých vedľajších cestách. Toto má samozrejme zvýšený nápor práve na tú ekológiu, pretože absolvujete omnoho dlhšiu cestu a produkujete viacej emisií, no a samozrejme chodíte cez tie sídla, sídla, kde to samotné škodí aj tým obyvateľom. Takže naozaj presuňme tých ľudí naspäť na tie diaľnice. Dodržme, keď raz je tá diaľničná nálepka ročná, nech naozaj aj platí jeden rok. Takže ďakujem veľmi pekne za podporu.
Mikloš, Ivan, podpredseda vlády a minister financií SR (2010-12-07):
Ďakujem pekne. Vážený pán podpredseda, vážené dámy, vážení páni, predkladám na rokovanie Národnej rady Slovenskej republiky vládny návrh zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov. Návrhom zákona sa implementuje smernica Európskeho parlamentu a Rady 2009/49/ES, ktorou sa menia a dopĺňajú smernice, ktorými sú upravené požiadavky na zverejňovanie pre stredné spoločnosti a povinnosť zostavovať konsolidovanú účtovnú závierku. Návrhom zákona sa ustanovuje možnosť nezostaviť konsolidovanú účtovnú závierku a konsolidovanú výročnú správu. Materská účtovná jednotka nemusí zostaviť konsolidovanú účtovnú závierku a konsolidovanú výročnú správu vtedy, ak informácie o jej dcérskych účtovných jednotkách jednotlivo a ako celok nie sú významné. Vzhľadom na skutočnosť, že uvedenou úpravou sa umožňuje znížiť administratívnu záťaž týmto účtovným jednotkám, navrhujeme v prechodných ustanoveniach možnosť použiť túto úpravu prvýkrát už pri účtovnej závierke za rok 2010. Ďakujem pekne.
Rafaj, Rafael, poslanec NR SR (2011-03-31):
Pokračujem ďalej, áno, ja sa potrebujem občas, pán predseda, nadýchnuť. Lebo jednak je tu vydýchaný vzduch, aj keď je tu málo poslancov, ale chápete. Ďakujem pekne. Ďakujem pekne solidarite za spravodlivosť vo vystúpeniach. (Reakcie z pléna. Prerušenie vystúpenia predsedajúcim.)
Blanár, Juraj, poslanec NR SR (2013-11-27):
Ďakujem kolegom na, za všetky faktické poznámky a budem sa venovať pánovi exministrovi Mihálovi, ktorý hovoril o tom, že majú niektoré samosprávne kraje problémy s financovaním, s tým, že jednoducho nerovnomerne financujú tie neštátne, presnejšie neverejné subjekty. Pán Mihál, fakt je taký, že všetky samosprávne kraje s tými, s ktorými majú urobené platné zmluvy, to znamená o poskytovaní sociálnej starostlivosti, financujú. Nefinancujú tých, ktorí majú licenciu, ale nemajú zmluvu so samosprávou. A to je rozdiel. To znamená, všetci tí, ktorí majú zmluvu, tým samosprávne kraje platia, ale vzhľadom na ten nárast požiadaviek jednoducho nemajú z podielových daní viac peňazí na to, aby platili viacej. Preto je tu ten apel, o ktorom ste aj vy hovorili, že tu musí do toho vstúpiť aj štát. A ja to podčiarkujem, že je to naozaj potrebné a v súčasnosti sa práve takéto riešenie hľadá. Čiže ešte raz chcem povedať, že táto novela, ktorá bola predložená pánom ministrom, je naozaj vítaná, pretože rieši mnohé nakopené problémy v tomto zákone, ktoré priniesla prax, aplikačná prax, a rovnako som veľmi rád, že prináša aj finančnú dotáciu minimálne pre budúci rok. A budúci rok máme priestor na to, aby sme spoločne všetci aktéri v tejto oblasti našli spôsob, ako začať trvalo udržateľne financovať sociálne služby vo všetkých úrovniach, verejných a neverejných. Ďakujem pekne.
Hrušovský, Pavol, podpredseda NR SR (2011-07-06):
Ďakujem, pán predseda výboru. Otváram rozpravu o tomto bode programu. Chcem informovať, že som písomne dostal do rozpravy jednu prihlášku. A tým je pán poslanec Bublavý Dušan, ktorému udeľujem týmto slovo. Nech sa páči, pán poslanec.
Danko, Andrej, predseda NR SR (2019-12-05):
Poslanec Blanár.
Paška Pavol, predseda NR SR (2013-10-18):
(Hlasovanie.) 139 prítomných, 135 bolo za, 4 sa zdržali. Schválili sme zákon č. 18 o cenách. Pán poslanec, ešte jedno hlasovanie pod vaším vedením v druhom čítaní o zákone č. 80 o Exportno-importnej banke, je to tlač 661. (Hlasovanie o vládnom návrhu zákona, ktorým sa mení a dopĺňa zákon č. 80/1997 Z. z. o Exportno-importnej banke Slovenskej republiky v znení neskorších predpisov , tlač 661.)
P. Hrušovský, predseda NR SR: (2003-10-21):
(Hlasovanie.) Prítomných je 144 poslancov, za hlasovalo 111, proti boli 2, zdržalo sa 29, nehlasovali 2. Návrh sme schválili. Teraz poprosím pána poslanca Hurbana, aby z poverenia výboru uviedol návrhy uznesení k vládnemu návrhu zákona o platobnom styku a o zmene a doplnení niektorých zákonov. Pán poslanec, máte slovo. J. Hurban, poslanec: Ďakujem pekne, pán predseda. Odporúčam, aby sa Národná rada uzniesla podľa § 73 odseku 3 písmeno c) rokovacieho poriadku na tom, že odporučí tento návrh prerokovať v druhom čítaní. Dajte, prosím, hlasovať, pán predseda.
A. Belousovová, podpredsedníčka NR SR: (2009-04-29):
Otváram teraz rozpravu. Do rozpravy som nedostala žiadnu písomnú prihlášku. Pýtam sa preto, či sa chce niekto prihlásiť ústne. Ústne sa prihlásil do rozpravy pán poslanec Urbáni. Ešte niekto má záujem? Ak nie uzatváram možnosť podania ústnych prihlášok do rozpravy. Nech sa páči, pán poslanec Urbáni, máte slovo.
Kaník, Ľudovít, poslanec NR SR (2012-08-08):
Pán poslanec Petrák už tu nie je, čo je veľká škoda. No bolo to veľmi zaujímavé, keď vytiahne grafy. Len pán poslanec Petrák, by bolo dobré, keby sa naučil z nich aj čítať. Pretože nestačí si pozrieť v tom grafe prvé dva, tri, štyri roky, ale vidieť ho v celosti. Pretože práve tie grafy dokazujú, že všetky tieto zmeny a dôchodková reforma zlepšovala výhľad verejných financií, významne znižovala výdavky verejných financií, celého dôchodkového systému a naopak. Dá sa to overiť na takých živých modeloch, ktoré som už spomínal vo svojom vystúpení. Nájdete ich na internete, napríklad na stránke INEKA. A druhá veľmi zaujímavá časť bola, že tu vyčítal, že sme nešli do významného zvyšovania dôchodkového veku, že sme nešli vtedy do valorizácie cez infláciu napríklad, takže sociálna strana, sociálne orientovaná socialistická strana SMER hovorí, že správne by bolo významne zvýšiť dôchodkový vek už v roku 2004 a valorizovať prostredníctvom inflácie, čo by znamenalo podstatne menšie zvyšovanie dôchodkov, a pravicová strana presadila sociálnejšie riešenie. Paradoxné, že vy ste nás a stále nás označujete za tých, ktorí sociálne cítenie nemajú. Tak ja len pripomeniem, že vďaka tomuto modelu, ktorý mal naozaj sociálne motivácie, aby sa pomohlo ľuďom, ktorí už sú v dôchodku, sa zvýšili dôchodky od roku 2005 o 46 percent. Vďaka tej reforme, ktorú som presadil ja. Pánovi Petrákovi sa nepáči, že bola taká dobrá, že by mala byť omnoho tvrdšia k ľuďom. Tak toto SMER... (Prerušenie vystúpenia časomerom.)
Baláž, Vladimír, poslanec NR SR (2018-06-13):
Už som, už som, ak môžem. Ďakujem veľmi pekne.
Fronc, Martin, poslanec NR SR (2011-09-07):
Ďakujem pekne, pán podpredseda. Pani kolegyňa, hovorili ste o zrušení rekondičných pobytov, o zrušení vakcinácie na hepatitídu. Chcem sa vás opýtať, aké to rekondičné pobyty sa zrušili, koľko ich už bolo, pretože ja sa dívam do zákona, ktorý ste prijali 24. júna 2009. Bol to taký prísľub, že budúca vláda možno to urobí v roku 2012. Čiže zatiaľ sa nezrušilo nič, čo bolo, iba maximálne nejaký prísľub za to, že tie peniaze idú na platy. Takže vyhrážať sa tým, že sa to prejaví dokonca pri hlasovaní vo voľbách, nepokladám veru za vhodné. Ďakujem.
Bittó Cigániková, Jana, poslankyňa NR SR (2021-11-11):
Poprosím kolegov zo zdravotníckeho výboru, aby prišli na ten gestorský výbor ku covidovému zákonu 18.40. Ďakujem.
Laššáková, Jana, podpredsedníčka NR SR (2014-03-21):
Na vystúpenie pána poslanca s faktickými poznámkami dvaja páni poslanci, pán poslanec Zajac a pán poslanec Jasaň. Končím možnosť prihlásiť sa s faktickými poznámkami. Nech sa páči, pán poslanec Zajac.
Jurinová, Erika, podpredsedníčka NR SR (2013-10-24):
Pán poslanec Brocka.
Čaplovič, Dušan, poslanec NR SR (2011-03-24):
Reagujem na pána poslanca a spravodajcu pána Beblavého. Ja len by som chcel poprosiť, vážené pani poslankyne, vážení páni poslanci, aby ste nezabudli na to, že ste vyštudovali najmenej jednu vysokú školu na Slovensku bezplatne, pri tomto vašom rozhodovaní. Ďakujem veľmi pekne. (Potlesk.)
P. Hrušovský, predseda NR SR: (2003-06-27):
(Hlasovanie.) Prítomných je 143 poslancov, za 66, proti 39, zdržalo sa 34, nehlasovali 4. Pozmeňujúci návrh pána poslanca Maxona sme neschválili. Prosím ďalší návrh.
Čaplovič, Dušan, poslanec NR SR (2018-06-19):
Pán predsedajúci, dajte hlasovať o bode č. 46 spoločnej správy, ktorý vyňal na samostatné hlasovanie poslanec Pavol Goga.
Zajac, Pavol, poslanec NR SR (2013-02-12):
Ďakujem.
Zmajkovičová, Renáta, podpredsedníčka NR SR (2012-05-16):
Pán poslanec Galko, s reakciou? Nech sa páči.
Fronc, Martin, poslanec NR SR (2013-12-03):
Ďakujem pekne, pani podpredsedníčka. Ja som nemal tieto informácie, ktoré hovoril kolega Brocka, ale rád by som predsa len jednu vec podotkol, že je to minimálne časť poslancov, ktorá sa solidarizuje s občanmi a nemá a nebude mať rovnaký plat v roku 2014, ako bol v roku 2013, ale bude mať rovnaký, aký bol v 2012, 2011, 2010, 2009 a 2008. Títo poslanci si nechali zmraziť plat od roku 2008, aby sa solidarizovali s občanmi. Žiaľbohu, nie všetci. Ďakujem.
Krajčí, Marek, poslanec NR SR (2024-01-09):
Ďakujem pekne za slovo. Viliam, ďakujem veľmi pekne za tvoj príspevok. Správne si podotkol, že v politicky citlivých kauzách sa stále vyšetrujú a súdia okolo 130 ľudí. Medzi vyšetrovanými sú aj traja súčasní kandi... traja súčasní predstavitelia SMER-u – Robert Fico, Robert Kaliňák a Tibor Gašpar. Viac ako 40 zločincov je už z éry SMER-u odsúdených a správne si podotkol, že tento návrh zákona v neobhájiteľnom skrátenom legislatívnom konaní je v podstate súčasťou rehabilitačného procesu. Rehabilitačného procesu, o ktorom hovoril Robert Kaliňák na spomínanej poľovníckej chate, rehabilitačného procesu, na ktorý, s ktorým počítajú mnohí zločinci, ako si spomenul aj Ľudovíta Makóa, ktorý to priznal a povedal, vedeli ste, že nič za tým nie je a nič nebude, nič sa nedeje a ste v tom systéme chránení. To je to, čo sa teraz deje, to je to, čoho sme svedkami. A správne si to odkryl, správne si poukázal na určité nespravodlivosti, ktoré sa diali a budú diať, keď aj tento zákon bude prijatý. Takže veľká vďaka.
V. Veteška, podpredseda NR SR: (2006-04-20):
M. Maxon, poslanec: Vážený pán podpredseda Národnej rady, vážená pani ministerka, vážený pán minister, vážené panie poslankyne, vážení páni poslanci, celkom úvodom, a rokovací poriadok mi to umožňuje, budem reagovať na slová pani poslankyne Navrátilovej. To, čo predložil pán poslanec Žiak, je analógia toho poslaneckého návrhu, ktorý sme predkladali a ktorý táto snemovňa odmietla prerokovať. Áno, navrhuje sa tam u všetkých dôchodcov vymeraných do 31. 12. 2003 upraviť dôchodky o 30 %. Chcel by som vás ale poopraviť v tom výpočte. Áno, samozrejme, nie je to malá čiastka, ale zďaleka ste sa nedotkli tej reálnej čiastky. V žiadnom prípade to nie je 30 mld. Sk, lebo vy veľmi dobre viete, že nie je to možné matematicky preratúvať. Pri tých prepočtoch, ktoré my sme realizovali a, podotýkam, aj v spolupráci so Sociálnou poisťovňou, je to presne 15,6 mld. Sk. Rešpektujem to, že to nie je malá čiastka, ale myslím si, že je naozaj najvyšší čas o tom diskutovať. A naozaj ma trochu mrzí, že nebola teda taká prísna diskusia, keď sa dnes platná štyristošesťdesiatjednotka schvaľovala. Ja sa teda dotknem takých troch oblastí, o ktorých by som chcel hovoriť. A nepochybne dôchodková politika je rozhodujúcou súčasťou sociálnej politiky a v konečnom dôsledku sociálna politika je politikou ako takou. Z toho pohľadu si myslím, že je úplne legitímne hovoriť o tom, do akej miery sme potreli princíp solidarity, do akej miery sme zvýraznili princíp zásluhovosti. Akosi sa v tejto rozprave nehovorí o tom, koľko listov ste vy, poslanci Národnej rady Slovenskej republiky, dostali, a to predovšetkým od tých ľudí, ktorým bol dôchodok vymeraný do 31. 12. 2003, a ich kolega s rovnakým zárobkom, s rovnakým počtom odpracovaných rokov má starobný dôchodok o 5 000, v niektorých prípadoch až o 7 000 korún vyšší. To v žiadnom prípade nie je princíp ani zásluhovosti, ani solidarity. A podľa môjho názoru v konečnom dôsledku v širšom ponímaní je to aj v rozpore s Ústavou Slovenskej republiky, lebo ešte stále máme v Ústave Slovenskej republiky napísané, že riadime sa podľa sociálno-ekonomických trhových princípov. A tento sociálny aspekt tam v žiadnom prípade nedominuje. Ale dovoľte mi teda začať tým vážnym problémom, o ktorom teda celý sociálny výbor vie. A treba teda aj sociálnemu výboru poďakovať, že sa tomuto problému venoval. Na druhej strane treba skonštatovať, že vláda Slovenskej republiky tie výhrady sociálneho výboru a nakoniec aj jeho návrhy dlhodobo ignorovala. Pán poslanec Ondriaš predniesol niekoľko pozmeňujúcich návrhov, ktoré majú predovšetkým vzťah k problémom ľudí, ktorí stratili možnosť zárobkovej činnosti, teda sú to invalidní a čiastočne invalidní dôchodcovia. (Ruch v sále.) Ja by som poprosil, keby trošku sme sa upokojili, lebo naozaj sa veľmi zle tu diskutuje, keď je tu taký ruch.
P. Paška, predseda NR SR: (2007-09-20):
Ako o prvom budeme hlasovať o vládnom návrhu zákona, ktorým sa dopĺňa zákon č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov . Je to tlač 318. Hlasovanie bude uvádzať pán poslanec Peter Pelegrini. Máte slovo, nech sa páči, pán spravodajca.